**Torsdag den 23. august 2023**

Referat bestyrelsesmøde i Fælleshusforeningen

**Hallen:**

Ansvarlige: Lisbeth

Vi har indtryk af, at aftalen med KUC fungerer rigtig godt.

**Ladestandere:**

Ansvarlig: Lisbeth

Forbindelsen driller stadig. FHF samarbejder med en beboer om at få koblet en router til. Det vil koste et abb. på ca. 50 kr om måneden til mobilt internet, og det skulle gerne afhjælpe forbindelsesproblemerne.

Der er blevet lavet en stikkontakt i elskabet.

Vi havde ikke modtaget refusion for opladninger foretaget efter 1. juli, men det er nu bragt i orden.

**Legepladsen**

Ansvarlig: Mette og Lisbeth

Vi afventer fortsat tilbud på udbedring af diverse på legepladsen. Vi har rykket for svar fra legepladsmontøren.

**Økonomi**

Ansvarlig: Mette og Lisbeth

Vi vil gerne skifte administrator, da vi mener, at den nuværende er begyndt at tage penge for ydelser vi ikke rigtig bruger. Mette og Lisbeth tager en snak med administrationsselskabet som Grundejerforeningen bruger.

**Grønne områder**

Ansvarlig: Gitte, Mette og Ellen

Brøndene på parkeringspladsen på torvet er blevet renset, der er dog fortsat en der ikke aftager som den skal. Udskydes til næste bestyrelsesmøde.

Den årlige grønne rundgang er den 21. sep. Vi vil bl.a. se på om birketræer ved kobberlunden skal fældes og om der skal plantes nye.

Vi har besluttet at lade græsset vokse lidt i æblelunden og at gyldenrisene ved søen ved Krummediget skal klippes. Pilehytten på legepladsen skal trimmes.

Vi har fået tilbud på beplantning ved/i Kobberbrønden. Tilbuddet bliver diskuteret på grøn rundgang.

**Havehusene:**

Ansvarlig: Gitte

Fortsat mange på venteliste*.*

**Hjemmesiden og Facebook**

Ansvarlig: Lisbeth

IAB

**Fælles arrangementer:**

Ansvarlig: Fælles

Vi planlægger for mostedag den 10. september kl. 10 på plænen ved nr. 66.

Årets svampetur den 17. sep. kl. 11.

Derudover har Maja taget initiativ til at få startet beboermøder/fællesspisninger op. Første gang er sidste torsdag i august og så vil vi forsøge, at arrangere det den sidste torsdag i hver måned.

**Evt.**

Der afholdes kontaktrådsmøde med institutionerne mfl. i september.

Vi er ved at undersøge om vi er rigtigt forsikret og har fået tilbud fra et selskab. Lisbeth tager kontakt til andre forsikringsselskaber.